Foto: customs.uz Hukumatning ayrim qarorlariga o‘zgartirish va qo‘shimchalar kiritildi, deb xabar bermoqda Adliya vazirligi telegram kanali. Qonunchilikka muvofiq, birjada ro‘yxatdan o‘tkazilgan import kontraktlari ikki ish kuni davomida Davlat bojxona qo‘mitasida yoki uning hududiy organlarida hisobga qo‘yish uchun import qiluvchi tomonidan shaxsan jo‘natilishi lozim edi. Kiritilgan o‘zgartirishlar bilan mazkur talab bekor qilindi. Shuningdek eksport shartnomasini ham bojxona organlarida hisobga qo‘yishga oid talab bekor qilindi.